Нафэу зэрэщытымкIэ, зэхэф ыкIи зэдзэкIыгъэ гущыIалъэхэм пшъэрылъэу яIэр лексикэ материалыр нахьыбэу къэугъоигъэным ыкIи ахэмэ ямэхьанэхэр къэгъэнэфэгъэнхэм къыщыуцурэп. ГущыIэ шъхьаIэр ыкIи ехьщыр мэхьанэхэр, джащ фэдэу стиль гъэфедэныр къызэрыгъэшъыпкъэжьыгъэ щысэхэмкIэ гущыIалъэр уушъошыныри нахь Iоф цIыкIоу щытэп. ГущыIэм имэхьанэ къызэрэзэхэфыгъэр нахь икъоу, нахь уигъэразэу зыхъурэр ар контекст материал баимкIэ къэушыхьатыгъэ хъумэ ары. Текст материалыр къызфэныкъо гущыIалъэм мэхьанэу иIэр лъэшэу макIэ, аужым, ащ фэдэ гущыIалъэм уигъэгъощэни ылъэкIыщт.